b'\n_START_ARTICLE_\nViduriniai Rytai\n_START_PARAGRAPH_\nViduriniai Rytai yra politinis ir kult\xc5\xabrinis regionas Azijos pietvakariuose. Regiono pagrind\xc4\x85 sudaro teritorija tarp Vidur\xc5\xbeemio j\xc5\xabros ir Persijos \xc4\xaflankos, taip pat Anatolijos, Arabijos ir Sinajaus pusiasaliai._NEWLINE_Senov\xc4\x97je Viduriniuose Rytuose i\xc5\xa1kilo pirmieji pasaulio miestai ir gim\xc4\x97 viena i\xc5\xa1 did\xc5\xbei\xc5\xb3j\xc5\xb3 religij\xc5\xb3 \xe2\x80\x93 islamas. Dauguma gyventoj\xc5\xb3 musulmonai, labiausiai paplitusi kalba \xe2\x80\x93 arab\xc5\xb3. Pastar\xc4\x85j\xc4\xaf de\xc5\xa1imtmet\xc4\xaf regione nesibaigia alinantys karai ir konfliktai. XX a. viduryje palei Persijos \xc4\xaflank\xc4\x85 buvo atrasti naftos telkiniai. \xc5\xa0iuo metu daugeliui regiono \xc5\xa1ali\xc5\xb3 nafta yra pagrindinis pajam\xc5\xb3 \xc5\xa1altinis.\n_START_SECTION_\nKarai\n_START_PARAGRAPH_\nPastar\xc4\x85j\xc4\xaf de\xc5\xa1imtmet\xc4\xaf Viduriniuose Rytuose per nesibaigian\xc4\x8dius karus \xc5\xbeuvo t\xc5\xabkstan\xc4\x8diai \xc5\xbemoni\xc5\xb3. 1980 m. u\xc5\xbesit\xc4\x99s\xc4\x99 sienos konfliktai ir konkurencija tarp Irano ir Irako prasiver\xc5\xbe\xc4\x97 karu, kuris baig\xc4\x97si 1988 m. 1990 m. prasid\xc4\x97jo Persijos \xc4\xaflankos karas: Irakas u\xc5\xbepuol\xc4\x97 Kuveit\xc4\x85; tur\xc4\x97jo \xc4\xafsiki\xc5\xa1ti tarptautin\xc4\x97s paj\xc4\x97gos, vadovaujamos JAV._NEWLINE_Daugelis Vidurini\xc5\xb3 Ryt\xc5\xb3 \xc5\xa1ali\xc5\xb3 palyginti jaunos, susik\xc5\xabrusios XX a., region\xc4\x85 pasidalijus Vakar\xc5\xb3 valdovams. D\xc4\x97l \xc5\xa1io dirbtinio padalijimo, da\xc5\xbenai napakankamai apibr\xc4\x97\xc5\xbeto, kilo daugyb\xc4\x97 konflikt\xc5\xb3, ypa\xc4\x8d tarp tarp Irako ir jo kaimyn\xc5\xb3.'